C 217/37

Tájékoztató – Nyilvános konzultáció

Japán földrajzi árujelzők

(2020/C 217/13)

2019. február 1-jén hatályba lépett az EU–Japán gazdasági partnerségi megállapodás (a továbbiakban: megállapodás), amely tartalmaz egy fejezetet a földrajzi árujelzőkről is, és így oltalom alá helyez számos uniós és japán földrajzi árujelzőt. A megállapodás 14.30. cikkének megfelelően a japán hatóságok további földrajzi árujelzőket tartalmazó jegyzéket nyújtottak be annak érdekében, hogy a megállapodás alapján azok is oltalomban részesüljenek. Az Európai Bizottság jelenleg mérlegeli, hogy ezeket a földrajzi árujelzőket a megállapodás alapján oltalomban kell-e részesíteni.

A Bizottság felhívja a tagállamokat és a harmadik országokat, valamint a valamely tagállamban vagy harmadik országban lakóhellyel, illetve székhellyel rendelkező, jogos érdekkel bíró természetes és jogi személyeket, hogy a szóban forgó földrajzi árujelzők oltalma elleni felszólalásaikat megfelelő indoklással ellátott nyilatkozat benyújtásával tegyék meg.

A felszólalási nyilatkozatoknak az e tájékoztató közzétételének napjától számított két hónapon belül kell beérkezniük a Bizottsághoz. A felszólalási nyilatkozatokat a következő e-mail-címre kell elküldeni: AGRI-A4@ec.europa.eu

A Bizottság csak akkor vizsgálja meg a felszólalási nyilatkozatokat, ha a fenti határidőn belül érkeznek be, és:

a) bizonyítják, hogy az oltalomra javasolt elnevezés ütközik valamely növény- vagy állatfajta nevével, és ezáltal megtévesztheti a fogyasztókat a termék tényleges származása tekintetében;

b) bizonyítják, hogy az oltalomra javasolt elnevezés teljes egészében vagy részben azonos alakú a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendelet (1), a mezőgazdasági termékpiacok közös szervezésének létrehozásáról szóló, 2013. december 17-i 1308/2013/EU európai parlamenti és tanácsi rendelet (2), illetve a szeszes italok meghatározásáról, leírásáról, megjelenítéséről, jelöléséről, a szeszes italok elnevezésének használatáról az egyéb élelmiszerek megjelenítése és jelölése során, a szeszes italok földrajzi árujelzőinek oltalmáról, a mezőgazdasági eredetű etil-alkohol és desztillátumok használatáról az alkoholtartalmú italokban, valamint a 110/2008/EK rendelet hatályon kívül helyezéséről szóló, 2019. április 17-i (EU) 2019/787 európai parlamenti és tanácsi rendelet (3) alapján az Unióban már oltalom alatt álló valamely elnevezéssel vagy a nem uniós országokból származó, a következő címen hozzáférhető kétoldalú megállapodások alapján az Unióban oltalom alatt álló földrajzi árujelzők valamelyikével: https://ec.europa.eu/info/sites/info/files/food-farming-fisheries/food_safety_and_quality/documents/list-gis-non-eu-countries-protected-in-eu_en.pdf

c) bizonyítják, hogy – figyelemmel valamely védjegy hírnevére, elismertségére és használatának időtartamára – az oltalomra javasolt elnevezés félrevezetheti a fogyasztót a termék valódi mibenlétének vonatkozásában;

d) bizonyítják, hogy az oltalomra javasolt elnevezés bejegyzése veszélyezteti egy részben vagy egészben azonos elnevezés vagy védjegy, illetve olyan termékek létét, amelyeket az e tájékoztató közzétételének napját megelőzően már legalább öt éven keresztül jogszerűen forgalmaztak;

e) vagy olyan részletekkel tudnak szolgálni, amelyek alátámasztják, hogy az oltalomra javasolt elnevezés köznevesült kifejezésnek minősül.

A fent említett kritériumokat az Unió területének vonatkozásában kell értékelni; e terület alatt a szellemi tulajdonhoz fűződő jogok esetében csak az(ok) a terület(ek) értendő(k), ahol az említett jogok védelem alatt állnak. Ezen elnevezések az Európai Unióban csak akkor kerülhetnek oltalom alá, ha a megállapodás 14.30. cikke szerint folytatott megbeszélések sikerrel zárulnak, és jogi aktus kerül elfogadásra.

A földrajzi árujelzők jegyzéke (4)

Szám Az oltalom alatt álló japán név Latin betűs átírás (csak tájékoztatás céljából) Rövid leírás (szükség esetén és csak tájékoztatás céljából) Termékkategória 1 Mito no Yawaraka Negi zöldhagyma gyümölcs, zöldségfélék és gabonafélék, frissen vagy feldolgozva 2 Matsudate Shibori Daikon japán fehér retek (daikon) gyümölcs, zöldségfélék és gabonafélék, frissen vagy feldolgozva 3 Taisyu Soba hajdina és hajdinaliszt gyümölcs, zöldségfélék és gabonafélék, frissen vagy feldolgozva 4 /Yamagata Celery Yamagata Celery zeller gyümölcs, zöldségfélék és gabonafélék, frissen vagy feldolgozva 5 Nango Tomato paradicsom gyümölcs, zöldségfélék és gabonafélék, frissen vagy feldolgozva 6 Yamadai Kansho édesburgonya gyümölcs, zöldségfélék és gabonafélék, frissen vagy feldolgozva 7 / Iwadeyama Koridofu/ Iwadeyama Meisan Koridofu fagyasztva szárított tofu gyümölcs, zöldségfélék és gabonafélék, frissen vagy feldolgozva 8 Kumamoto Akaushi marhahús friss hús (valamint vágási melléktermék és belsőség) 9 / Futago Satoimo/ Futago Imonoko taró gyümölcs, zöldségfélék és gabonafélék, frissen vagy feldolgozva 10 / Echizen Gani/Echizen Kani jeges-tengeri pók/főtt jeges-tengeri pók friss hal, puhatestűek és rákfélék, valamint ezekből készült termékek 11 / Daisen Broccoli Daisen Broccoli brokkoli gyümölcs, zöldségfélék és gabonafélék, frissen vagy feldolgozva 12 /Okukuji Shamo Chicken Okukuji Shamo csirkehús friss hús (valamint vágási melléktermék és belsőség) 13 / Koge Hanagoshogaki Koge Hanagoshogaki japán datolyaszilva gyümölcs, zöldségfélék és gabonafélék, frissen vagy feldolgozva 14 / Kikuchi Suiden Gobo Kikuchi Suiden Gobo bojtorjángyökér gyümölcs, zöldségfélék és gabonafélék, frissen vagy feldolgozva 15 / Tsuruta Steuben Tsuruta Steuben szőlő gyümölcs, zöldségfélék és gabonafélék, frissen vagy feldolgozva 16 /Ozasa Urui Ozasa Urui árnyliliom (hosta) gyümölcs, zöldségfélék és gabonafélék, frissen vagy feldolgozva 17 /Tokyo Shamo Tokyo Shamo csirkehús friss hús (valamint vágási melléktermék és belsőség) 18 / Sayo Mochidaizu Sayo Mochidaizu szójabab gyümölcs, zöldségfélék és gabonafélék, frissen vagy feldolgozva 19 /Iburigakko Iburigakko savanyúság gyümölcs, zöldségfélék és gabonafélék, frissen vagy feldolgozva 20 /Daiei Suika Daiei Suika görögdinnye gyümölcs, zöldségfélék és gabonafélék, frissen vagy feldolgozva 21 / Tsunan no Yukishita Ninjin Tsunan no Yukishita Ninjin sárgarépa gyümölcs, zöldségfélék és gabonafélék, frissen vagy feldolgozva 22 /Zentsujisan Shikakusuika Zentsujisan Shikakusuika görögdinnye gyümölcs, zöldségfélék és gabonafélék, frissen vagy feldolgozva 23 /Hiba Gyu Hiba Gyu marhahús friss hús (valamint vágási melléktermék és belsőség) 24 /Ibuki Soba/ Ibuki Zairaisoba Ibuki Soba/Ibuki Zairaisoba hajdina gyümölcs, zöldségfélék és gabonafélék, frissen vagy feldolgozva 25 /Higashiizumo no Maruhata Hoshigaki/Higashiizumo no Maruhata Hoshikaki Higashiizumo no Maruhata Hoshigaki szárított japán datolyaszilva gyümölcs, zöldségfélék és gabonafélék, frissen vagy feldolgozva 26 Hokkaido bor bor 27 Nadagogo szaké egyéb alkoholtartalmú italok 28 Harima szaké egyéb alkoholtartalmú italok

(1) HL L 343., 2012.12.14., 1. o.

(2) HL L 347., 2013.12.20., 671. o.

(3) HL L 130., 2019.5.17., 1. o.

(4) A Japánban bejegyzett földrajzi árujelzők jegyzéke, amelyet a japán hatóságok a megállapodás 14.30. cikke szerint folyamatban lévő megbeszélések keretében nyújtottak be.